TomoTesten/trubar-sodna-praksa huggingface dataset:
Up-127/98
Natisni
Opravilna št.:
Up-127/98
Datum odločitve:
8. 6. 1998
ECLI:
ECLI:SI:USRS:1998:Up.127.98
Akt:
Ustavna pritožba S. Ž. zoper sklep Višjega sodišča v Ljubljani št. III Cp 192/97 z dne 26.3.1997
Izrek:
Ustavna pritožba S. Ž. zoper sklep Višjega sodišča v Ljubljani se zavrže.
Evidenčni stavek:
Ker je bila ustavna pritožba vložena po poteku šestdesetdnevnega roka, jo je Ustavno sodišče zavrglo.
Geslo:
Ustavna pritožba, rok za vložitev, prepozna ustavna pritožba.
Pravna podlaga:
Zakon o Ustavnem sodišču (ZUstS), 52., 1. al. 1. odst. 55. čl.
Opomba:
Vrsta zadeve:
ustavna pritožba
Vrsta akta:
drugi akti
Datum vloge:
6. 5. 1998
Vrsta odločitve:
sklep
Vrsta rešitve:
zavrženje
Dokument:
US18997
Up-127/98
8.6.1998
S K L E P
Ustavno sodišče je v postopku za preizkus ustavne pritožbe S. Ž. iz L. na seji senata dne 8. junija 1998
s k l e n i l o :
Ustavna pritožba S. Ž. zoper sklep Višjega sodišča v Ljubljani št. III Cp 192/97 z dne 26.3.1997 se zavrže.
O b r a z l o ž i t e v
1. S prvostopnim sklepom je sodišče zavrnilo pritožnikov ugovor in predlog za odlog izvršbe ter odredilo rok za opravo deložacije. Z izpodbijanim drugostopnim sklepom je bila pritožba zoper prvostopno odločitev zavrnjena. Pritožnik meni, da soba v samskem domu ne ustreza pojmu stanovanjskega prostora v smislu drugega odstavka 3. člena Stanovanjskega zakona (Uradni list RS, št. 18/91, 13/93, 9/94 - odl. US, 21/94, 29/95, 23/96, 24/96 - odl. US in 44/96 - odl. US). Zahteva razveljavitev izpodbijanega sklepa in povrnitev stroškov, ki jih je imel z deložacijo v samski dom.
2. Po 52. členu Zakona o Ustavnem sodišču (Uradni list RS, št. 15/94) se ustavna pritožba vloži v šestdesetih dneh od vročitve izpodbijanega akta. Kot izhaja iz fotokopije vročilnice, ki jo je predložilo sodišče, je bil izpodbijani sklep pritožnikovemu pooblaščencu vročen 8.4.1997. Ustavna pritožba, vložena 6.5.1998, je torej prepozna.
3. Senat Ustavnega sodišča je ta sklep sprejel na podlagi prve alinee prvega odstavka 55. člena Zakona o Ustavnem sodišču v sestavi: predsednik senata dr. Lojze Ude in sodnica dr. Dragica Wedam - Lukić ter sodnik Franc Testen.
Predsednik senata
dr. Lojze Ude
Up-98/98
Natisni
Opravilna št.:
Up-98/98
Datum odločitve:
8. 6. 1998
ECLI:
ECLI:SI:USRS:1998:Up.98.98
Akt:
Ustavna pritožba S. J. zoper sodbo Višjega sodišča v Celju št. Cp 901/97 z dne 19.3.1998 v zvezi s sodbo Okrajnega sodišča v Celju št. P 186/96 z dne 19.6.1997
Izrek:
Ustavna pritožba S. J. zoper sodbo Višjega sodišča v Celju v zvezi s sodbo Okrajnega sodišča v Celju se ne sprejme v obravnavo.
Evidenčni stavek:
Ustavno sodišče ne sprejme ustavne pritožbe, če z izpodbijanim posamičnim aktom očitno niso bile kršene človekove pravice ali temeljne svoboščine.
Geslo:
Pravica do zasebne lastnine in dedovanja.
Pravna podlaga:
Ustava, 33. čl.

Zakon o Ustavnem sodišču (ZUstS), 50., 1. al. 2. odst. 55. čl.
Opomba:
Vrsta zadeve:
ustavna pritožba
Vrsta akta:
drugi akti
Datum vloge:
16. 4. 1998
Vrsta odločitve:
sklep
Vrsta rešitve:
nesprejem ustavne pritožbe
Dokument:
US18998
Up-98/98
8.6.1998
S K L E P
Ustavno sodišče je v postopku za preizkus ustavne pritožbe S. J. iz V. na seji senata dne 8. junija 1998
s k l e n i l o :
Ustavna pritožba S. J. zoper sodbo Višjega sodišča v Celju št. Cp 901/97 z dne 19.3.1998 v zvezi s sodbo Okrajnega sodišča v Celju št. P 186/96 z dne 19.6.1997 se ne sprejme v obravnavo.
O b r a z l o ž i t e v
1. Z izpodbijano sodbo je višje sodišče potrdilo sodbo sodišča prve stopnje, ki je ugotovilo, da pritožnik ni izpolnil obveznosti plačila za odvoz smeti in mu je zato naložilo plačilo 7.428 SIT s pripadajočimi obrestmi ter stroški postopka. V ustavni pritožbi pritožnik zatrjuje, da je sodba nezakonita, saj naj bi bil obsojen za nekaj, česar nikoli ni koristil. S tem naj bi mu bila kršena pravica do zasebne lastnine.
2. Na podlagi ustavne pritožbe Ustavno sodišče presoja, ali so bile z izpodbijanimi individualnimi akti kršene človekove pravice ali temeljne svoboščine (50. člen Zakona o Ustavnem sodišču - Uradni list RS 15/94; v nadaljevanju: ZUstS). Ustavna pritožba torej ni nadaljnje pravno sredstvo v pravdnem postopku, s katerim bi bilo mogoče same po sebi uveljavljati kršitve pri ugotovitvi dejanskega stanja ali uporabi materialnega ter procesnega prava. Ustavno sodišče izpodbijane sodne odločbe preizkusi le glede vprašanja, ali so bile z njimi kršene človekove pravice ali temeljne svoboščine. Takšnih kršitev pa pritožnik ne izkaže. Zgolj okoliščina, da je sodišče pritožniku naložilo plačilo določenega denarnega zneska, tudi če bi se izkazalo, da ta sodba temelji na napačni uporabi materialnega prava, ne more utemeljiti sklepa o kršitvi ustavne pravice do zasebne lastnine po 33. členu Ustave. 3. Ker z izpodbijano sodbo očitno niso bile kršene človekove pravice ali temeljne svoboščine, Ustavno sodišče ustavne pritožbe ni sprejelo.
4. Ta sklep je Ustavno sodišče sprejelo na podlagi prve alinee drugega odstavka 55. člena ZUstS v senatu v sestavi: predsednik senata dr. Lojze Ude, sodnik Franc Testen ter sodnica dr. Dragica Wedam-Lukić.
Predsednik senata:
dr. Lojze Ude
Up-89/98
Natisni
Opravilna št.:
Up-89/98
Datum odločitve:
8. 6. 1998
ECLI:
ECLI:SI:USRS:1998:Up.89.98
Akt:
Ustavna pritožba D. H. zoper sodbo Okrajnega sodišča v Ajdovščini št. P 47/91 z dne 8.5.1997
Izrek:
Ustavna pritožba D. H. zoper sodbo Okrajnega sodišča v Ajdovščini št. P 47/91 z dne 8.5.1997 se zavrže.
Evidenčni stavek:
Ustavno sodišče zavrže ustavno pritožbo, če pritožnik predhodno ni izčrpal vseh pravnih sredstev zoper izpodbijani posamični akt.
Geslo:
Predhodno izčrpanje vseh pravnih sredstev kot procesni pogoj za vložitev ustavne pritožbe.
Pravna podlaga:
Zakon o Ustavnem sodišču (ZUstS), 51., 2. al. 1. odst. 55. čl.
Opomba:
Vrsta zadeve:
ustavna pritožba
Vrsta akta:
drugi akti
Datum vloge:
7. 4. 1998
Vrsta odločitve:
sklep
Vrsta rešitve:
zavrženje
Dokument:
US18999
Up-89/98
8.6.1998
S K L E P
Ustavno sodišče je v postopku za preizkus ustavne pritožbe D. H. iz A. na seji senata dne 8.6.1998
s k l e n i l o :
Ustavna pritožba D. H. zoper sodbo Okrajnega sodišča v Ajdovščini št. P 47/91 z dne 8.5.1997 se zavrže.
O b r a z l o ž i t e v
1. Pritožnik izpodbija sodbo, s katero je sodišče zavrnilo njegov zahtevek na ugotovitev ničnosti prodajne pogodbe in vzpostavitev prejšnjega stanja. V ustavni pritožbi navaja, da sodišče ni pravilno ocenilo dejanske in pravne podlage ter predlaga, da ustavno sodišče odloči o sporni pravici. Pritožnik tudi navaja, da sta njegova odvetnika zamudila rok za pritožbo, vendar pa to ne bi smel biti razlog za to, da neustavna sodba ostane v veljavi.
2. V skladu z 51. členom Zakona o Ustavnem sodišču (Uradni list RS št. 15/94 - v nadaljevanju: ZUstS) je ustavna pritožba dopustna šele, ko so izčrpana vsa pravna sredstva. V obravnavani zadevi je izpodbijano sodbo izdalo okrajno sodišče in zoper to sodbo bi bila dopustna pritožba. Pritožbe pa pritožnik, kot izhaja iz njegovih lastnih navedb, ni vložil in s tem ni izčrpal pravnih sredstev zoper izpodbijano sodno odločbo. Ustavna pritožba zato ni dopustna in jo je potrebno zavreči.
3. Ta sklep je Ustavno sodišče sprejelo na podlagi 2. alinee prvega odstavka 55. člena ZUstS v senatu v sestavi: predsednik senata dr. Lojze Ude, sodnica dr. Dragica Wedam-Lukić in sodnik Franc Testen.
Predsednik senata:
dr. Lojze Ude
Up-67/98
Natisni
Opravilna št.:
Up-67/98
Datum odločitve:
8. 6. 1998
ECLI:
ECLI:SI:USRS:1998:Up.67.98
Akt:
Ustavna pritožba F. T. zoper sklep Višjega sodišča v Celju št. Cp 155/98 z dne 25.2.1998
Izrek:
Ustavna pritožba F. T. zoper sklep Višjega sodišča v Celju se zavrže.
Evidenčni stavek:
Ker pritožnik ni izčrpal pravnih sredstev, je Ustavno sodišče ustavno pritožbo zavrglo.
Geslo:
Predhodno izčrpanje vseh pravnih sredstev kot procesni pogoj za vložitev ustavne pritožbe.
Pravna podlaga:
Zakon o pravdnem postopku (ZPP), 400. čl.

Zakon o Ustavnem sodišču (ZUstS), 51., 2. al. 1. odst. 55. čl.
Opomba:
Vrsta zadeve:
ustavna pritožba
Vrsta akta:
drugi akti
Datum vloge:
19. 3. 1998
Vrsta odločitve:
sklep
Vrsta rešitve:
zavrženje
Dokument:
US19002
Up-67/98
8.6.1998
S K L E P
Ustavno sodišče je v postopku za preizkus ustavne pritožbe F. T. z I. g., pošta P. na seji senata dne 8. junija 1998 s k l e n i l o :
Ustavna pritožba F. T. zoper sklep Višjega sodišča v Celju št. Cp 155/98 z dne 25.2.1998 se zavrže.
O b r a z l o ž i t e v
1. Z izpodbijanim sklepom je Višje sodišče zavrnilo pritožbo zoper sklep Okrajnega sodišča v Šmarju pri Jelšah št. N 24/97 z dne 15.12.1997, s katerim je sodišče prve stopnje zavrglo revizijo kot nedovoljeno. V obrazložitvi izpodbijanega sklepa Višje sodišče navaja, da revizija v nepravdnem postopku za dovolitev nujne poti ni dovoljena in da jo je zato sodišče prve stopnje pravilno kot nedovoljeno zavrglo.
2. Pritožnik v ustavni pritožbi navaja, da ga sodišče izsiljuje z uvedbo nujne poti preko njegovega dvorišča, kar naj bi pomenilo nizkotno in nesmiselno izkoriščanje. Pritožnik meni, da so mu s tem kratene njegove osnovne pravice in predlaga, da Ustavno sodišče zadevo reši v okviru svojih pristojnosti. Iz izpodbijanega sklepa je razvidno, da je smiselno izpodbijal sklep sodišča prve stopnje zaradi nepravilne uporabe materialnega prava in da je navajal, da predlagatelji lahko pridejo do svojih nepremičnin po drugi poti.
3. Ustavna pritožba ni dopustna.
4. V skladu s prvim odstavkom 51. člena Zakona o Ustavnem sodišču (Uradni list RS, št. 15/94 - v nadaljevanju: ZUstS) je ustavno pritožbo praviloma dopustno vložiti šele po izčrpanju vseh pravnih sredstev. Pritožnik izpodbija sklep Višjega sodišča, katerega predmet je odločitev o nedopustnosti pravnega sredstva. Po tretjem odstavku 400. člena Zakona o pravdnem postopku je zoper sklep, s katerim sodišče druge stopnje potrdi sklep sodišča prve stopnje, da se revizija zavrže, vedno dopustna revizija. Pritožnik pa ni izkazal, da bi zoper sklep sodišča druge stopnje o zavrženju revizije vložil revizijo in torej ni izčrpal vseh pravnih sredstev, ki so mu na voljo. Zato je ustavna pritožba nedopustna in jo je potrebno zavreči.
5. Senat Ustavnega sodišča je sprejel ta sklep na podlagi 2. alinee prvega odstavka 55. člena ZUstS v sestavi: predsednik dr. Lojze Ude in sodnik Franc Testen ter sodnica dr. Dragica Wedam - Lukić.
Predsednik senata:
dr. Lojze Ude
Up-28/98
Natisni
Opravilna št.:
Up-28/98
Datum odločitve:
8. 6. 1998
ECLI:
ECLI:SI:USRS:1998:Up.28.98
Akt:
Ustavna pritožba M. R. zoper sodbo Vrhovnega sodišča št. II Ips 789/95 z dne 3.7.1997 v zvezi s sodbo Višjega sodišča v Celju št. Cp 147/95 z dne 12.7.1995 in s sodbo Temeljnega sodišča v Celju, Enote v Celju št. II P 254/93 z dne 4.10.1994
Izrek:
Ustavna pritožba M. R. zoper sodbo Vrhovnega sodišča v zvezi s sodbo Višjega sodišča v Celju in s sodbo Temeljnega sodišča v Celju, Enote v Celju se zavrže.
Evidenčni stavek:
Ustavno sodišče prepozno vloženo ustavno pritožbo zavrže.
Geslo:
Rok za vložitev ustavne pritožbe, prepozna ustavna pritožba.
Pravna podlaga:
Zakon o Ustavnem sodišču (ZUstS), 52., 1. al. 1. odst. 55. čl.
Opomba:
Vrsta zadeve:
ustavna pritožba
Vrsta akta:
drugi akti
Datum vloge:
5. 2. 1998
Vrsta odločitve:
sklep
Vrsta rešitve:
zavrženje
Dokument:
US19004
Up-28/98
8.6.1998
S K L E P
Ustavno sodišče je v postopku za preizkus ustavne pritožbe M. R. iz C. na seji senata dne 8. junija 1998
s k l e n i l o :
Ustavna pritožba M. R. zoper sodbo Vrhovnega sodišča št. II Ips 789/95 z dne 3.7.1997 v zvezi s sodbo Višjega sodišča v Celju št. Cp 147/95 z dne 12.7.1995 in s sodbo Temeljnega sodišča v Celju, Enote v Celju št. II P 254/93 z dne 4.10.1994 se zavrže.
O b r a z l o ž i t e v
1. Pritožnik v vlogi, vloženi 4.2.1998, izpodbija v izreku navedene sodbe, s katerimi so sodišča odločila o plačilu odškodnine za nepremoženjsko škodo, ki jo je utrpel. Navaja, da so mu sodišča določila sramotno nizko odškodnino v višini 275.175 tolarjev za hudo telesno poškodbo tako, da mu po plačilu vseh pravdnih stroškov ne ostane nič od dosojene odškodnine, poleg tega pa mora še tožencema povrniti pravdne stroške v višini 166.311 tolarjev. S tako odločitvijo naj bi mu sodišča kršila njegove ustavne pravice.
2. Ustavna pritožba se mora po 52. členu Zakona o Ustavnem sodišču (Uradni list RS, št. 15/94 - v nadaljevanju: ZUstS) vložiti v 60 dneh od dneva vročitve posamičnega akta, zoper katerega je mogoča ustavna pritožba. Iz vročilnice izhaja, da je izpodbijano sodbo Vrhovnega sodišča pooblaščenec pritožnika prejel dne 15.9.1997.
Rok za vložitev ustavne pritožbe je pričel teči s 16.9.1997, zato je ustavna pritožba, vložena šele 4.2.1998, prepozna in jo je moralo Ustavno sodišče zavreči.
3. Senat Ustavnega sodišča je sprejel ta sklep na podlagi 1. alinee prvega odstavka 55. člena ZUstS v sestavi: predsednik dr. Lojze Ude in sodnik Franc Testen ter sodnica dr. Dragica Wedam - Lukić.
Predsednik senata:
dr. Lojze Ude
Up-118/98
Natisni
Opravilna št.:
Up-118/98
Datum odločitve:
8. 6. 1998
ECLI:
ECLI:SI:USRS:1998:Up.118.98
Akt:
Ustavna pritožba D. M. iz Sežane zoper sklep Višjega sodišča v Kopru št. Cp 1093/97 z dne 1.4.1998 v zvezi s sklepom Okrajnega sodišča v Sežani št. P 70/97 z dne 30.10.1997
Izrek:
Ustavna pritožba D. M. iz Sežane zoper sklep Višjega sodišča v Kopru v zvezi s sklepom Okrajnega sodišča v Sežani se ne sprejme v obravnavo.
Evidenčni stavek:
Ker pritožnica ne utemeljuje kršitve človekovih pravic ali temeljnih svoboščin in ker Ustavno sodišče v postopku preizkusa ustavne pritožbe tudi samo ni ugotovilo kršitve človekovih pravic ali temeljnih svoboščin, ustavne pritožbe ni sprejelo v obravnavo.
Geslo:
Nesprejem ustavne pritožbe, ker ni očitnih kršitev ustavnih pravic.
Pravna podlaga:
Zakon o Ustavnem sodišču (ZUstS), 1. al. 2. odst. 55. čl.
Opomba:
Vrsta zadeve:
ustavna pritožba
Vrsta akta:
drugi akti
Datum vloge:
29. 4. 1998
Vrsta odločitve:
sklep
Vrsta rešitve:
nesprejem ustavne pritožbe
Dokument:
US19005
Up-118/98
8.6.1998
S K L E P
Ustavno sodišče je v postopku za preizkus ustavne pritožbe D. M. iz S., ki jo zastopa D. Ž., odvetnik v S. na seji dne 8. junija 1998
s k l e n i l o :
Ustavna pritožba D. M. iz S. zoper sklep Višjega sodišča v Kopru št. Cp 1093/97 z dne 1.4.1998 v zvezi s sklepom Okrajnega sodišča v Sežani št. P 70/97 z dne 30.10.1997 se ne sprejme v obravnavo. O b r a z l o ž i t e v
1. Pritožnica je dne 28.4.1998 po svojem pooblaščencu vložila ustavno spritožbo zoper sklep Višjega sodišča v Kopru št. Cp 1093/97 z dne 1.4.1998, s katerim je Višje sodišče zavrnilo njeno pritožbo zoper sklep Okrajnega sodišča v Sežani št. 70/97 z dne 30.10.1997. S tem sklepom pa je Okrajno sodišče v Sežani zavrnilo njen tožbeni zahtevek v pravdi zaradi motenja posesti, naperjeno zoper E. P. p.o. N. g., PE S., ker ji je le ta, na zahtevo lastnika stanovanjske hiše v kateri stanuje pritožnica, dne 28.7.1997 prekinila dobavo električne energije.
2. Pritožnica izrecno ne utemeljuje kršitev z Ustavo zajamčenih človekovih pravic ali temeljnih svoboščin. Obema sodiščema le nasplošno očita, da nista ravnali po predpisih in da sta s tem kršili njene človekove pravice in temeljne svoboščine ter ji povzročili dodatno škodo.
3. Ker pritožnica ne utemeljuje kršitve človekovih pravic ali temeljnih svoboščin in ker Ustavno sodišče v postopku preizkusa ustavne pritožbe tudi samo ni ugotovilo kršitve človekovih pravic ali temeljnih svoboščin, ustavne pritožbe ni sprejelo v obravnavo. 4. Senat Ustavnega sodišča je sprejel ta sklep na podlagi 1. alinee drugega odstavka 55. člena Zakona o Ustavnem sodišču (Uradni list RS, št. 15/94), v sestavi: predsednik dr. Lojze Ude in sodnik Franc Testen in sodnica dr. Dragica Wedam - Lukić.
Predsednik senata:
dr. Lojze Ude
Up-51/95
Natisni
Opravilna št.:
Up-51/95
Datum odločitve:
20. 5. 1998
ECLI:
ECLI:SI:USRS:1998:Up.51.95
Akt:
Ustavna pritožba A. S. zoper odločbo Višjega delovnega in socialnega sodišča št. Psp 37/94-6 z dne 10.11.1994
Izrek:
Ustavna pritožba A. S. zoper odločbo Višjega delovnega in socialnega sodišča se zavrže.
Evidenčni stavek:
Ustavno pritožbo je treba vložiti v 60 dneh od dneva vročitve izpodbijanega posamičnega akta, zoper katerega je možna ustavna pritožba. Ker je bil navedeni rok očitno zamujen, je Ustavno sodišče ustavno pritožbo kot prepozno zavrglo.
Geslo:
Rok za vložitev ustavne pritožbe, prepozna ustavna pritožba.
Pravna podlaga:
Zakon o Ustavnem sodišču (ZUstS), 1. al. 1. odst. 55. čl.
Opomba:
Vrsta zadeve:
ustavna pritožba
Vrsta akta:
drugi akti
Datum vloge:
5. 4. 1995
Vrsta odločitve:
sklep
Vrsta rešitve:
zavrženje
Dokument:
US18956
Up-51/95
20.5.1998
S K L E P
Ustavno sodišče je v postopku za preizkus ustavne pritožbe A. S. iz O. na seji dne 20. maja 1998
s k l e n i l o :
Ustavna pritožba A. S. zoper odločbo Višjega delovnega in socialnega sodišča št. Psp 37/94-6 z dne 10.11.1994 se zavrže.
O b r a z l o ž i t e v
1. Pritožnik ustavni pritožbi prilaga v izreku tega sklepa navedeno odločbo, s katero je bila potrjena odločba prvostopnega sodišča, ki je kot neutemeljen zavrnilo pritožnikov zahtevek za sodno varstvo pravic v zvezi s predlagano obnovo postopka pred Zavodom za pokojninsko in invalidsko zavarovanje Slovenije. Pri vpogledu v spis sodišča združenega dela št. Si 41/93 je bilo ugotovljeno, da je bila izpodbijana odločba št. Psp 37/94-6 ustavnemu pritožniku vročena dne 21.12.1994.
2. Po prvem odstavku 52. člena Zakona o Ustavnem sodišču (Uradni list RS, št.15/94 - v nadaljevanju ZUstS) je potrebno ustavno pritožbi vložiti v 60 dneh od dneva vročitve posamičnega akta, zoper katerega je mogoča ustavna pritožba.
Ker je bila ustavna pritožba vložena dne 13.3.1995, je bila vložena po preteku več kot 60 dni od vročitve izpodbijanega akta. Zato jo je Ustavno sodišče zavrglo.
3. Senat Ustavnega sodišča je ta sklep sprejel na podlagi prve alinee prvega odstavka 55. člena Zakona o Ustavnem sodišču (Uradni list RS, št. 15/94) v sestavi: predsednik senata dr. Tone Jerovšek in člana mag. Matevž Krivic in dr. Lovro Šturm.
Predsednik senata
dr. Tone Jerovšek
Up-9/94
Natisni
Opravilna št.:
Up-9/94
Datum odločitve:
20. 5. 1998
ECLI:
ECLI:SI:USRS:1998:Up.9.94
Akt:
Postopek za preizkus ustavne pritožbe D. N. zoper sodbo Vrhovnega sodišča št. U 843/92-6 z dne 10.11.1993 v zvezi z odločbo Republiškega tržnega inšpektorata št. 333-00-081/92 z dne 3.9.1992
Izrek:
Postopek za preizkus ustavne pritožbe D. N. zoper sodbo Vrhovnega sodišča v zvezi z odločbo Republiškega tržnega inšpektorata se ustavi.
Evidenčni stavek:
Ustavno sodišče ustavi postopek o ustavni pritožbi, če pritožnik svojo vlogo umakne.
Geslo:
Umik ustavne pritožbe, ustavitev postopka zaradi umika.
Pravna podlaga:
Zakon o Ustavnem sodišču (ZUstS), 6. čl.
Opomba:
Vrsta zadeve:
ustavna pritožba
Vrsta akta:
drugi akti
Datum vloge:
22. 2. 1994
Vrsta odločitve:
sklep
Vrsta rešitve:
ustavitev
Dokument:
US18958
Up-9/94
20.5.1998
S K L E P
Ustavno sodišče je v postopku za preizkus ustavne pritožbe D. N. iz V. na seji senata dne 20. maja 1998
s k l e n i l o :
Postopek za preizkus ustavne pritožbe D. N. zoper sodbo Vrhovnega sodišča št. U 843/92-6 z dne 10.11.1993 v zvezi z odločbo Republiškega tržnega inšpektorata št. 333-00-081/92 z dne 3.9.1992 se ustavi.
O b r a z l o ž i t e v
Pritožnik je vložil ustavno pritožbo zoper v izreku navedeno sodbo Vrhovnega sodišča, vendar jo je z vlogo z dne 22.2.1998 umaknil in soglašal z ustavitvijo postopka. Zato je Ustavno sodišče postopek ustavilo.
Ustavno sodišče je sprejelo ta sklep na podlagi 6. člena Zakona o Ustavnem sodišču (Uradni list RS, št. 15/94) na seji senata v sestavi: predsednik senata dr. Tone Jerovšek in člana mag. Matevž Krivic in dr. Lovro Šturm.
Predsednik senata:
dr. Tone Jerovšek
Up-94/94
Natisni
Opravilna št.:
Up-94/94
Datum odločitve:
20. 5. 1998
ECLI:
ECLI:SI:USRS:1998:Up.94.94
Akt:
Ustavna pritožba L. M. zoper sodbo Vrhovnega sodišča št. U 349/93- 6 z dne 1.6.1994
Izrek:
Ustavna pritožba L. M. zoper sodbo Vrhovnega sodišča se zavrže.
Evidenčni stavek:
Ker pritožnik, kljub opozorilu na posledice, v danem roku ni dopolnil ustavne pritožbe, jo je Ustavno sodišče zavrglo.
Geslo:
Nepopolna vloga, njena nedopolnitev v določenem roku.
Pravna podlaga:
Zakon o Ustavnem sodišču (ZUstS), 4. al. 1. odst. 55. čl.
Opomba:
Vrsta zadeve:
ustavna pritožba
Vrsta akta:
drugi akti
Datum vloge:
23. 9. 1994
Vrsta odločitve:
sklep
Vrsta rešitve:
zavrženje
Dokument:
US18959
Up-94/94
20.5.1998
S K L E P
Ustavno sodišče je v postopku za preizkus ustavne pritožbe L. M. iz K., ki ga zastopa J. H., odvetnik v L. na seji senata dne 20. maja 1998
s k l e n i l o :
Ustavna pritožba L. M. zoper sodbo Vrhovnega sodišča št. U 349/93- 6 z dne 1.6.1994 se zavrže.
O b r a z l o ž i t e v
1. Pritožnik je dne 23.9.1994 vložil na Ustavno sodišče ustavno pritožbo zoper v izreku navedeno sodbo Vrhovnega sodišča. Dne 19.4.1995 jo je dopolnil, vendar je kljub temu ostala nepopolna, zato je ni bilo mogoče obravnavati.
2. Ustavno sodišče je pritožnika z dopisom z dne 21.3.1997 pozvalo, naj jo dopolni v skladu z navodili, v roku 15 dni. Pri tem ga je opozorilo na posledice, če vloge v postavljenem roku ne bo ustrezno dopolnil.
3. Pritožnik je pisanje Ustavnega sodišča v redu prejel, vendar do danes ustavne pritožbe ni dopolnil, zato jo je bilo treba zavreči. 4. Senat Ustavnega sodišča je ta sklep sprejel na podlagi 4. alinee prvega odstavka 55. člena Zakona o Ustavnem sodišču (Uradni list RS, št. 15/94) v sestavi: predsednik dr. Tone Jerovšek in člana mag. Matevž Krivic in dr. Lovro Šturm.
Predsednik senata
dr.Tone Jerovšek
Up-246/96
Natisni
Opravilna št.:
Up-246/96
Datum odločitve:
13. 5. 1998
ECLI:
ECLI:SI:USRS:1998:Up.246.96
Akt:
Ustavna pritožba J. D. zoper sklep Vrhovnega sodišča opr. št. I R 11/96 z dne 12.6.1996
Izrek:
Ustavna pritožba J. D. zoper sklep Vrhovnega sodišča se ne sprejme v obravnavo.
Evidenčni stavek:
Ker pritožnik ne utemeljuje kršitve človekovih pravic ali temeljnih svoboščin in ker Ustavno sodišče v postopku preizkusa ustavne pritožbe tudi samo ni ugotovilo kršitve človekovih pravic ali temeljnih svoboščin, ustavne pritožbe ni sprejelo v obravnavo.
Geslo:
Nesprejem neutemeljene ustavne pritožbe v obravnavo.
Pravna podlaga:
Zakon o Ustavnem sodišču (ZUstS), 1. al. 2. 55. čl.
Opomba:
Vrsta zadeve:
ustavna pritožba
Vrsta akta:
drugi akti
Datum vloge:
3. 9. 1996
Vrsta odločitve:
sklep
Vrsta rešitve:
nesprejem ustavne pritožbe
Dokument:
US18939
Up-246/96
13.5.1998
S K L E P
Ustavno sodišče je v postopku za preizkus ustavne pritožbe J. D. iz P. pri K. na seji senata dne 13. maja 1998
s k l e n i l o :
Ustavna pritožba J. D. zoper sklep Vrhovnega sodišča opr. št. I R 11/96 z dne 12.6.1996 se ne sprejme v obravnavo.
O b r a z l o ž i t e v
1. Z izpodbijanim sklepom je Vrhovno sodišče zavrnilo predlog za določitev drugega stvarno pristojnega sodišča. Pritožnik meni, da Vrhovno sodišče njegovega predloga ni obravnavalo skladno z določbami Zakona o pravdnem postopku (Uradni list SFRJ, št. 4/77, 36/80, 69/82, ...). Navaja, da je podal predlog za določitev drugega stvarno pristojnega sodišča, ker meni, da je sicer krajevno pristojno sodišče zadevo reševalo neutemeljeno dolgo in ker naj bi želelo izvesti nov nepravdni postopek za vrnitev zaplenjenih nepremičnin kljub temu, da je bil sklep o zaplembi nepremičnine že razveljavljen. Ustavnemu sodišču predlaga, da izpodbijani sklep razveljavi in zadevo vrne Vrhovnemu sodišču v ponovno odločanje.
2. Pritožnik izrecno ne utemeljuje kršitev z Ustavo zajamčenih človekovih pravic ali temeljnih svoboščin, temveč samo navaja 2.,22., 23., 25., 153., 160. in 162. člen Ustave. Med navedenimi členi določajo človekove pravice in temeljne svoboščine samo 22., 23. in 25. člen Ustave. V navedenih določbah so zagotovljene pravica do enakega varstva pravic, pravica do sodnega varstva in pravica do pravnega sredstva.
3. Ker pritožnik ne utemeljuje kršitve človekovih pravic ali temeljnih svoboščin in ker Ustavno sodišče v postopku preizkusa ustavne pritožbe tudi samo ni ugotovilo kršitve človekovih pravic ali temeljnih svoboščin, ustavne pritožbe ni sprejelo v obravnavo.
4. Senat Ustavnega sodišča je sprejel ta sklep na podlagi 1. alinee drugega odstavka 55. člena Zakona o Ustavnem sodišlču (Uradni list RS, št. 15/94), v sestavi: predsednik dr. Lojze Ude in člana Franc Testen in dr. Dragica Wedam - Lukić.
Predsednik senata
dr. Lojze Ude